Dzintares pilskalns

Dzintares pilskalns () ir pilskalns Dienvidkurzemes novada Lažas pagastā Tebras un Grāpstes upju satekā netālu no Pāvilostas — Apriķu — Aizputes ceļa.

 Raksturojums 
0,2 ha lielais nocietinājums ierīkots šaurā, 6 m augstā zemes strēlē, kas pārrakta ar platu aizsarggrāvi, lai savienotu abas upes — Tebru un Ilmedu.Brastiņš E. Latvijas pilskalni: Kuršu zeme. — R., 1923. — 137 lpp. Netālu no pilskalna atrodas viensēta "Dzintarnieki".

Valsts nozīmes arheoloģijas piemineklis, apstiprināts ar Kultūras ministrijas 29.10.1998 rīkojumu Nr.128 kā Valsts aizsardzības objekts Nr.: 1365. "Dzintares pilskalns".

 Vēsture 
Dzintares pilskalns atradās senajā kuršu Piemares zemē. Pirmo reizi pieminēts 1253. gada 4. aprīļa līgumā kā Sintre vai Zyntere, ko noslēdza Kurzemes bīskaps Heinrihs un Livonijas ordeņa mestra vietnieks Seinas Eberhards.

Atskaņu hronikā vēstīts par 1261. gada krustnešu karagājienu uz Kursu un Dzintares kauju. Vispirms krustneši aplenca žemaišu algotņu sargāto Dzintares pili un aizdedzināja aizsarggrāvī sakrauto malku. Liesmās gāja bojā visi pils aizstāvji, kas nevēlējās padoties pārspēkam. Uzbrucēji nogalināja visus tās aizstāvjus, ieskaitot zēnus, kas bija vecāki par vienpadsmit gadiem un sievietes, kas nevēlējās lūgt dzīvību.

 Foto galerija 

 Atsauces 

 Ārējās saites 

 www.vietas.lv
 www.pilis.lv
 Latvijas pilskalni

Kategorija:Pilskalni Kurzemē
Kategorija:Lažas pagasts
Kategorija:Pilskalni Dienvidkurzemes novadā
Kategorija:Arheoloģiskie pieminekļi Latvijā